সুনামগঞ্জ জেলায় একমাত্র মা ও শিশু কল্যাণ কেন্দ্র জেলা সদরে অবস্থিত।দৈনিক বেশ কিছু সংখ্যক ‘মা ও শিশু’ রোগী এখানে চিকিৎসার জন্য আসেন। মা ও শিশু কল্যাণ কেন্দ্রটি টিনশেড পুরনো ঘরে অবস্থিত এবং এখানে মাত্র ৬ (ছয়)টি বেড রয়েছে। ফলে সেবা প্রদানে অসুবিধা হয়। যথাযথ কর্তৃপক্ষের কাছে মা ও শিশু কল্যাণ কেন্দ্রের জন্য একটি বহুতল ভবন নির্মাণ করাসহ এখানে অন্ততঃপক্ষে একটি ২০ (বিশ) শয্যা বিশিষ্ট হাসপাতাল নির্মাণের জন্য সুপারিশ করা হয়েছে।